ai4bharat/Pralekha huggingface dataset:
محنت اور روزگار کی وزارت
صنعتی کارکنوں  کے لئے اپریل 2019 کا صارفین کی قیمتوں کا عدداشاریہ
نئیدہلییکم جون۔اپریل 2019 کے لئے کل ہندسی پی آئی –آئی ڈبلیو میں تین پوائنٹس تک کا اضافہ ہوا اور یہ 312 پر بندہوا۔فیصد میں ایک مہینے کی تبدیلی پر اس میں مارچ 2019سے اپریل 2019 کے درمیان  0.97فیصد کااضافہ ہوا ۔ جبکہ پچھلے سال کےاسی عرصے کے دوران  0.35 فیصد کا اضافہ ہوا تھا۔
حالیہ انڈیکس میں اوپر کی طرف یہ زیادہ سے زیادہ دباؤ ، مجموعی تبدیلی میں خوراک کے گروپ کی  2.26فیصد پوائنٹس کی وجہ سے ہوا ہے ۔ اشیا کی سطح پر ارہر کی دال ،تازہ مچھلی ،بکرے کا گوشت ، پولٹری ، تازہ دودھ ، ہری مرچ ، لہسن ،ادرک ، پیاز ، سیب ، کیلا، لیمو ، بینگن، بندگوبھی، گاجر ،پھول گوبھی، فرنچ بین ، ہرادھنیا، بھنڈی ، میتھی ، پالک ، مٹر ،آلو ، مولی ، ٹماٹر ،ترئی ، بجلی کی شرحیں ،سجاوٹی شیشے وغیرہ ، انڈیکس میں اضافے کی وجہ ہیں ۔البتہ اس اضافے میں کمی انڈوں  ، املی ، کریلے ،پرول ، کھیرے ،خربوزے ، آم  پھولوں / پھولوں کے ہاروں وغیرہ کی وجہ سے ہوئی ۔ جس سے انڈیکس میں نیچے کی طرف دباؤ رہا ۔
سی پی آئی –آئی ڈبلیو پر مبنی سال بہ سال افراط زر اپریل 2019 میں 8.33فیصد رہی، جبکہ اس سے پچھلے مہینے یہ 7.67فیصدتھا اور پچھلے سال کے اسی مہینے کے دوران یہ 3.97فیصد تھی۔اسی طرح خوراک کی افراط زر پچھلے مہینے کی  3.96 فیصد کے مقابلے  4.92فیصد رہی اور پچھلے سال کے اسی مہینے کے دوران یہ  1.33فیصد تھی۔
راؤڑکیلا ،ہاوڑہ اورسلی گوڑی کی مرکزی سطح پر زیادہ سے زیادہ سات سات پوائنٹس کا اضافہ ہوا ۔اس کے بعدمیسور، مونگیر- جمال پوراوروارانسی میں ہرایک میں چھ چھ پوائنٹس کا اضافہ ہوا اس کے علاوہ آٹھ مراکز میں پانچ پانچ پوائنٹس ، آٹھ مراکز میں چار چارپوائنٹس 15 مراکز میں تین تین پوائنٹس ،23 مراکز میں دو دو پوائنٹس اور دس مراکز میں ایک ایک پوائنٹ کا اضافہ ہوا ہے۔ باقی آٹھ مراکز کے انڈیکس میں کوئی تبدیلی نہیں ہوئی ۔
35 مرکزوں کے انڈیکس کل ہند انڈیکس سے اوپر ہیں اور 43 مراکز کے انڈیکس قومی اوسط سے نیچےہیں۔
۰۰۰۰۰۰۰۰۰۰۰۰۰۰۰۰۰۰۰۰۰
U-2282
(Visitor Counter : 53
وزارت دفاع
بھارتی فضائیہ کرن تربیتی طیارہ حادثے کا شکار
نئی دہلی ،29نومبر:بھارتی فضائیہ کا ایک کرن تربیتی طیارہ 28نومبر،2018کوصبح 1130 ایئرفورس اسٹیشن حکیم پیٹ سے اپنے روزمرہ کے مشن پرروانہ ہواتھا ۔ یہ طیارہ مقامی فلائنگ ایرئے میں 1150منٹ پر حادثے کا شکارہوگیا۔ طیارے کا پائلٹ محفوظ طریقے سے طیارے سے باہرنکل جانے میں کامیاب رہا۔
عام شہری آبادی کو اس حادثے سے کسی طرح کا نقصان لاحق نہیں ہواہے نہ کسی املاک کو کوئی نقصان پہنچاہے ۔ اس حادثے کی جانچ کے لئے کورٹ آف انکوائری کے تشکیل دیئے جانے کے احکامات جاری کئے گئے ہیں ۔
۔۔۔۔۔۔۔۔۔۔۔۔۔۔۔۔

U-5975
(Visitor Counter : 36
وزیراعظم کا دفتر
وزیر اعظم نے ملک میں کووڈ-19سے متعلق صورتحال کا جائزہ لینے کےلئےہونے والی اعلیٰ سطحی میٹنگ کی صدارت کی
وزیر اعظم نے طبی بنیادی ڈھانچے کی دستیابی کی صورتحال کا جائزہ لیا
تین بااختیار گروپوں نے وزیر اعظم کو پریزنٹیشن دیا
وزیر اعظم نے طبی بنیادی ڈھانچے کی تیز رفتار بہتری کو یقینی بنانے کےلئے افسران کو ہدایت دی
نئی دہلی،27؍اپریل2021:
وزیر اعظم جناب نریندر مودی نے ملک میں کووڈ-19 سے متعلق صورتحال کا جائزہ لینے کےلئے اعلیٰ افسران کی ایک میٹنگ کی صدارت کی۔ انہوں نے ملک میں آکسیجن،دواؤں، طبی بنیادی ڈھانچے وغیرہ کی دستیابی کی صورتحال کا عمومی جائزہ لیا۔
آکسیجن کی سپلائی کو رفتار دینے پر کام کرنے والے با اختیار گروپ نے ملک میں آکسیجن کی سپلائی اور دستیابی کو بہتر بنانے کے سلسلے میں کی جانے والی کوششوں سے وزیر اعظم کو باخبر کرایا۔انہوں نے وزیر اعظم کو ریاستوں کے لئے آکسیجن کی زیادہ مقدار کے مختص کئے جانے کے بارے میں بھی بتایا۔اس بات کا بھی ذکر کیا گیا کہ ملک میں میڈیکل آکسیجن کی پیداوار اگست 2020ء میں5700میٹرک ٹن یومیہ تھی، جو اب بڑھ کر 8922میٹرک ٹن تک پہنچ گئی ہے۔اپریل 2021ء کے اواخر تک لیکویڈ میڈیکل آکسیجن کی پیداوار 9250میٹرک ٹن یومیہ کے نشانے کو پار کرسکتی ہے۔
وزیر اعظم نے افسران کو جلد سے جلد پی ایس اے آکسیجن پلانٹس کے شروع کرنے کےلئے ریاستی حکومتوں کے ساتھ نزدیکی تال میل بناتے ہوئے کام کرنے کےلئے ہدایات دیں۔افسران نے بھی وزیر اعظم کو اس بات سے آگاہ کیا کہ وہ پی ایس اے آکسیجن پلانٹس کے قائم کرنے کے لئے ریاستوں کی ہمت افزائی کررہے ہیں۔
وزیر اعظم کو آکسیجن ایکسپریس ریلویز سروس کے کام کرنے اور اُس کے علاوہ انڈین ایئرفورس کے ذریعے آکسیجن کی ٹینکروں کی نقل و حمل کے سلسلے میں گھریلو اور بین الاقوامی پروازں کے بارے میں بتایا گیا ہے۔
طبی بنیادی ڈھانچے اور کووڈ مینجمنٹ پر کام کرنےوالے با اختیار گروپ نے وزیر اعظم کو اُن کوششوں کے بارے میں بھی اطلاع دی، جو آئی سی یو اور بستروں کی دستیابی کو بہتر بنانے کے حوالے سے کی جاتی رہی ہیں۔انہوں نے وزیر اعظم کو اُن کوششوں سے بھی آگاہ کیا ، جو وباء کے پھیلاؤ کے سلسلے کو توڑنے کےلئے کی جارہی ہیں۔وزیر اعظم نے اس بات کو یقینی بنانے پر بھی زور دیا کہ ریاستوں میں متعلقہ ادارے کووڈ مینجمنٹ کے حوالے سے جو رہنما خطوط اور حکمت عملی وضع کی گئی ہے، اس کی مکمل طورپر پیروی کریں۔
مواصلات کے امور پر کام کرنے والے بااختیار گروپ نے وزیر اعظم کو اُن کوششوں کے بارے میں بتایا ، جو کووڈ کے متعلق اپنائے جانے والے طور طریقوں کے تئیں لوگوں میں بیداری پیدا کرنے کے لئے کی جارہی ہیں۔
کابینی سیکریٹری ، داخلہ سیکریٹری ، آر ٹی اینڈ ایچ سیکریٹری ، سیکریٹری اطلاعات ونشریات، سیکریٹری ادویہ سازی، رکن نیتی آیوگ، ڈائریکٹر جنرل آئی سی ایم آر ، سیکریٹری حیاتیاتی ٹیکنالوجی اور دیگر سینئر افسران اس میٹنگ میں موجود تھے۔
وزارت خزانہ
13سیکٹروں میں پی ایل آئی اسکیموں کیلئے مالی برس 22-2021 سے لیکر اگلے پانچ برسوں میں 1.97 لاکھ کروڑ روپئے کے مالی اخراجات کیلئے عہدبستگی
تین برسو ں میں سات نئے ٹیکسٹائل پارک شروع کیے جائیں گے
نئی دہلی،یکمفروری،2021: خزانہ اور کارپوریٹ ا ُمور کی مرکزی وزیر محترمہ نرملا سیتارمن نے آج پارلیمنٹ میں مرکزی بجٹ 22-2021 پیش کرتے ہوئے کہا کہ حکومت اہم سیکٹروں کی توسیع کیلئے عالمی سطح پر سرکردہ صنعتوں کو تیار کرنے اور انہیں تقویت فراہم کرنے نیز نوجوانوں کو روزگار فراہم کرنے کیلئے مالی 22-2021 سے اگلے پانچ برسو ں میں تقریباً 1.97 لاکھ کروڑ روپئے فراہم کرنے کیلئے عہد بستہ ہے۔
محترمہ سیتارمن نے کہا کہ بھارت کی مینوفیکچرنگ کمپنیوں کیلئے عالمی سپلائی چین کا ایک لازمی حصہ بننے، اہم صلاحیت اور جدیدترین ٹیکنالوجی حاصل کرنے کی ضرورت ہے تاکہ یہ 5 ٹریلین امریکی ڈالر والی معیشت بن پائے۔ اس کے لئے ہمارے مینوفیکچرنگ سیکٹر کی شرح ترقی مسلسل دوہرے عدد میں قائم رہنی چاہئے۔ انہوں نے کہا کہ مذکورہ بالا ہدف کو حاصل کرنے کیلئے اور ایک آتم نربھر بھار ت کیلئے مینوفیکچرنگ سیکٹر کی سرکردہ کمپنیاں تیار کرنے کے مقصد سے 13 سیکٹروں کیلئے پیداوار پر مبنی ترغیبات  اسکیموں کا اعلان کیا گیا۔
اگلے تین برسوں میں 7 نئے ٹیکسٹائل پارک شروع کیے جائیں گے
پی ایل آئی کے مستزاد وزیر خزانہ نے ٹیکسٹائل کی صنعت کو عالمی سطح پر مسابقتی بنانے، زیادہ سرمایہ کاری کو راغب کرنے اور روزگار کے مواقع پیدا کرنے پر زور دینے کیلئے ایک میگا انویسٹمنٹ ٹیکسٹائل پارک  نامی ایک اسکیم کی تجویز رکھی۔ محترمہ سیتارمن نے کہا کہ اس سے برآمدات کے سیکٹر میں عالمی سطح پر چمپئن کمپنیاں تیار کرنے کے مقصد سے آسان سہولتوں سے آراستہ عالمی معیار کا بنیادی ڈھانچہ تیار ہوگا۔ وزیر خزانہ نے کہا کہ اگلے تین برسوں میں 7 ٹیکسٹائل پارک شروع کیے جائیں گے۔
وزارت اطلاعات ونشریات
این آئی سی کےسینئر ٹکنیکل ڈائریکٹر جناب پرکاش کمار پنکج کا انتقال
نئی دہلی۔ یکم مئی نیشنل انفارمیٹکس سینٹر کے سینئر ٹیکنیکل ڈائریکٹر جناب پرکاش کمار پنکج کا آج نئی دہلی میں کووڈ کے باعث ہونے والی پیچیدگیوں کے سبب انتقال ہوگیا۔ ان کی عمر 51 سال تھی۔ ان کے پسماندگان میں ان کی اہلیہ ، ایک بیٹی اور ایک بیٹا ہے۔
مارچ 1993 میں این آئی سی ہیڈ کوارٹر سے جناب پی کے پنکج نے این آئی سی میں بطور سائنٹسٹ بی اپنے کیریئر کا آغاز کیا تھا اور اپنی رحلت کے وقت وہ وزارت اطلاعات و نشریات اور اس سے وابستہ تنظیموں  کے ساتھ مصروف عمل تھے۔
انہوں نے محکمہ دیہی انفارمیٹکس ، نیتی آیوگ ، محکمہ انویسٹمنٹ اینڈ پبلک اسیٹ مینجمنٹ  ، شمال مشرقی خطے کی ترقی وغیرہ سمیت این آئی سی کے متعدد منصوبوں میں نہایت سرگرم انداز سے اپنی خدمات پیش کر رہے تھے۔ جب بھی ضرورت ہوئی، انہوں نے بی او سی اور پی آئی بی کو اپنی بھرپور مدد فراہم کی۔
انہیں این آئی سی کے ایک انتہائی روشن ، پرعزم اور مخلص افسر کے طور پر یاد کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (

U-4118
(Visitor Counter : 95
مکانات اور شہری غریبی کے خاتمے کی وزارت
شہری ترقی کے لئے ایک نئے نمونے کی شکل میں دہلی میں لینڈ پولنگ نظریے پر مبنی ایک متبادل زمینی پالیسی کو نوٹیفائی کیا گیا ہے
نئی دہلی:25؍جولائی2022:
رہائش و شہری امور کے وزیر مملکت جناب کوشل کشور نے آج راجیہ سبھا میں ایک سوال کے جواب میں تحریری معلومات دی کہ رہائش اور شہری امور کی وزارت شہری بنیادی ڈھانچے کی ترقی میں اپنے مشن –احیا اور شہری تبدیلی کے لئے اٹل مشن 2.0 ، اسمارٹ سٹی مشن، سوچھ بھارت مشن-شہری 2.0اور پردھان منتری آواس یوجنا –شہری کے توسط سے ریاستوں؍ مرکز کے زیر انتظام خطوںکو مدد فراہم کرتی ہے۔
دہلی ترقی اتھارٹیبڑے پیمانے پر زمین تحویل اُصول کے توسط سے ترقی نہیں کررہا ہے، اس کے بجائے لینڈ پولنگ پالیسی کو ترقیاتی عمل شروع کرنے کے لئے لاگو کیا جارہا ہے۔دہلی کی شہری ترقی کے لئے ایک نئے نمونے کی شکل میں لینڈ پولنگ نظریے پر مبنی ایک متبادل زمینی پالیسی کو نوٹیفائی کیا گیا ہے۔اس پالیسی کے تحت مالک یا مالکوں گروپ مقررشدہ معیارات کےمطابق ترقی کے لئے زمین پارسل جمع کرے گا۔ زمین کے مالکان نے لینڈ پولنگ پالیسی کے تحت اپنی زمین کو پول کرنے کی خواہش کا اظہار کیا ہے۔اب تک اس پالیسی میں زمین مالکان نے تقریباً 7313 ہیکٹیئر زمین کے ساتھ اپنی شمولیت کا اظہار کیا ہے۔اب تک کوئی ماڈل لینڈ پولنگ قانون نہیں بنایا گیا ہے۔
بھاری صنعتوں کی وزارت
فیم فیز-II کے تحت5595 الیکٹرک بسوں کی منظوری
نئی دہلی،08؍اگست،بھارتی صنعت کے محکمے نے عوامی نقل وحمل میں صاف ستھرے رسل ورسائل کو مزید فروغ دینے کی غرض سے فیم انڈیا اسکیم فیز -2 کے تحت شہر سے باہر اور شہر کے اندر نقل وحمل کے لئے 64 شہروں ، ریاستی حکومت کے اداروں، اسٹیٹ ٹرانسپورٹ انڈر ٹیکنگس  کے لئے 5595 الیکٹر ک بسوں کی منظور ی دی ہے۔
محکمہ نے لاگت کی بنیاد پر کارروائی کے لئے الیکٹرک بسوں کو لگانے سے متعلق تجاویز جمع کرنے کے لئے لاکھوں سے زائد آبادی والے شہروں ، اسمارٹ سٹیز، ریاست ؍ مرکز کے زیر انتظام علاقوں  کی راجدھانیوں اور شہروں سے خصوصی زمرے کی ریاستوں سے درخواست جمع کرنے سے متعلق دلچسپی کے دستاویز طلب کئے ہیں۔
26 ریاستوں ؍ یو ٹی سے 14988 ای-بس لگانے کے لئے 88 تجاویز موصول ہوئی ہیں۔ دلچسپی کے اظہار سے متعلق دستاویز  کے مطابق ان تجاویز کا جائزہ لینے کے بعد حکومت کی پروجیکٹ عمل در آمد اور منظوری کمیٹی  کے مشورے پر 64 شہروں ؍ اسٹیٹ ٹرانسپورٹ کارپوریشنوں کے لئے شہر سے باہر چلانے کے لئے 5095 الیکٹرک بسوں کو منظوری دی گئی ہے۔ ان میں 400 الیکٹرک بسیں شہر کے اندر اور 100 الیکٹر ک بسیں دہلی میٹر و ریل کارپوریشن  آخری سرے تک رابطے کے لئے لگائی جائیں گی۔
منتخب کئے گئے ہر ایک شہر ؍ ایس ٹی یو کو آپریشن لاگت کی بنیاد پر منظور شدہ الیکٹرک بسوں کو لگانے کے لئے مقررہ مدت کے اندر اُن کی خریداری کا عمل شروع کرنا ہوگا۔ ای او آئی کے مطابق جو مطلوبہ مقامی سطح پر اطمینان بخش ہیں اور فیم انڈیا اسکیم فیز -2 کے تحت تکنیکی طور پر اہل قرار دی گئی ہیں، وہ فیم انڈیا اسکیم فیز-2 کے تحت سرمایہ کے حصول کے لئے اہل ہوں گی۔
یہ بستیں اپنے ٹھیکے کی مدت کے دوران تقریبا 4 بلین کلو میٹر کا سفر طے کریں گی، جس سے امید ہے کہ ٹھیکے کی مدت کے دوران مجموعی طور پر 1.2 بلین لیٹر ایندھن کی بچت ہوگی۔ جس کے نتیجے میں 2.6 ملین ٹن کاربن ڈائی اکسائڈ گیس کے اخراجات سے بچا جاسکے گا۔
۔۔۔۔۔۔۔۔۔۔۔۔۔۔
U-3642
(Visitor Counter : 91
پنچایتی راج کی وزارت
پنچایت دفاتر کو ڈیجیٹل کرنا
پنچایت، ریاست کا موضوع ہونے کی وجہ سے، پنچایتوں کے لیے کمپیوٹر فراہم کرنا بنیادی طور پر ریاستوں/مرکز کے زیر انتظام علاقوں  کی ذمہ داری ہے۔ تاہم، وزارت نے راشٹریہ گرام سوراج ابھیان  کی اسکیم کے تحت، تمام ریاستوں کی کوششوں کو پنچایتوں کے لیے کمپیوٹر فراہم کرکے، ان کی ان کوششوں کو پورا کیا، جیسا کہ ریاستوں/ مرکز کے زیر انتظام علاقوں نے، اپنے سالانہ ایکشن پلان میں تجویز کیا تھا اور اسے مرکزی بااختیار کمیٹی محدود پیمانے پر نے منظور کیا تھا۔ ڈیجیٹل انڈیا کے وژن کو حاصل کرنے کے لیے، بھارت نیٹ پروجیکٹ کو ملک میں تمام گرام پنچایتوں کو براڈ بینڈ کے ذریعے مربوط کرنے کے لیے نیٹ ورک بنانے کے لیے مرحلہ وار ٹیلی مواصلات کے محکمے کے ذریعے نافذ کیا جا رہا ہے۔ 30جون 2021کو بھارت نیٹ کا دائرہ کار، ملک کی تمام گرام پنچائتوں سے آگے تمام آباد دیہاتوں تک بڑھا دیا گیا ہے۔
ڈیجیٹل انڈیا پروگرام کے تحت، وزارت، پنچایتی راج اداروں  کے کام کاج کو مزید شفاف، جوابدہ اور مؤثر بنانے کے مقصد سے ای-پنچایت مشن موڈ پروجیکٹ  کو نافذ کر رہی ہے۔ وزارت نے ای-پنچایت ایم ایم پی کے تحت، 24 اپریل 2020 کوپنچایتی راج اداروں کے لیے کام پر مبنی اکاؤنٹنگ ایپلی کیشن ای گرام سوراج کا آغاز کیا ہے۔ اس ایپلی کیشن میں پنچایت کام کے تمام پہلوؤں کو شامل کیا گیا ہے۔ اس مین آن لائن ادائیگیوں سمیت ایک ہی ڈیجیٹل پلیٹ فارم پر منصوبہ بندی، بجٹ، اکاؤنٹنگ، نگرانی، اثاثہ جات کا انتظام وغیرہ شامل ہیں۔
ای پنچایت مشن موڈ پروجیکٹ کے تحت، قومی انفارمیٹکس سنٹر سروسز آئی این سی  کو، مرکزی سطح کی مدد کے لیے، ای-پنچایت درخواستوں کی دیکھ بھال کی غرض سے فنڈز فراہم کیے جا رہے ہیں۔
ابھی تک، 2.53 لاکھ گرام پنچائتوں نے 23-2022 کے لیے اپنے گرام پنچایت ترقیاتی منصوبے  تیار کرکے، ای -گرام سوراج پر اپ لوڈ کیے ہیں۔ 14ویں مالیاتی کمیشن کے تحت، 21- 2020اور 22 -2021کے دوران، بالترتیب 1.44 لاکھ گرام پنچائتوں اور 91607 گرام پنچائتوں نے آن لائن لین دین کیے ہیں۔ اسی طرح، 1.93 لاکھ گرام پنچائتوں نے 22 -2021کے دوران آن لائن لین دین کیے ہیں۔ تمام ریاستیں اپنے دستیاب وسائل کی بنیاد پر ای پنچایت ایم ایم پی کو لاگو کرنے کی کوششیں کر رہی ہیں اور یہاں پی آر آئیز کے کام میں ریاستوں کے ذریعہ ڈیجیٹل ایپلی کیشنز کو اپنانے میں کافی بہتری آئی ہے۔
یہ معلومات،پنچایتی راج کے مرکزی وزیر مملکت جناب کپل موریشور پاٹل نے آج راجیہ سبھا میں ایک تحریری جواب میں فراہم کیں۔
صدر جمہوریہ کا سکریٹریٹ
صدر جمہوریہ ہند نے مہاراشٹر کے رتن گری میں امباڈاوے گاؤں میں ڈاکٹر باباصاحب امبیڈکر میمورئیل کا دورہ کیا
نئی دہلی، 12 فروری 2022:
صدر جمہوریہ ہند جناب رام ناتھ کووِند نے آج  مہاراشٹر کے رتناگری ضلع کے امباڈاو ےگاؤں  کا دورہ کیا، جہاں انہوں نے ڈاکٹر بی آر امبیڈکر کے استھی کلش کی پوجا کی اور بھگوان بدھ، ڈاکٹر امبیڈکر، محترمہ رمابائی امبیڈکر اور رام جی امبیڈکر کو گلہائے عقیدت نذر کیے۔
اس موقع پر صدر جمہوریہ نے کہا کہ مہاراشٹر کے اسکولوں میں 7 نومبر کو یوم طالب علم کے طور پر منایا جاتا ہے۔ اسی دن بابا صاحب نے سال 1900 میں اسکول میں داخلہ لیا تھا۔ انہوں نے مہاراشٹر حکومت کی اس کوشش کی ستائش کرتے ہوئے کہا کہ بابا صاحب سے وابستہ ہر پروگرام ہمیں رحم دلی اور مساوات پر مبنی سماج کے خواب کو پورا کرنے کی ترغیب فراہم کرتا ہے۔ انہوں نے کہا کہ تعلیم کی اہمیت اور اس کے تئیں بابا صاحب امبیڈکر کی لگن کو یاد کرتے ہوئے ہم پورے ملک میں 7 نومبر کو یوم طالب علم کے طو رپر منانے کے بارے میں سوچ سکتے ہیں۔
یہ بتاتے ہوئے کہ امباڈاوے گاؤں کو ’اسفورتی بھومی‘ کا نام دیا گیا ہے، صدر جمہوریہ نے کہا کہ بابا صاحب کے آبائی گاؤں کو ’اسفورتی بھومی‘ کہنا مناسب ہے، کیونکہ انہوں نے تاحیات پوری توانائی کے ساتھ مختلف شعبوں میں تعاون دیا ۔ ’اسفورتی بھومی‘ کے نظریہ کے مطابق ہر گاؤں میں ہم آہنگی، ہمدردی اور مساوات جیسے اقدار پر مبنی ایک سماجی نظام ہونا چاہئے جو بابا صاحب کو ہمیشہ عزیز تھا۔
صدر جمہوریہ کو یہ جان کر خوشی ہوئی کہ دلت انڈین چیمبر آف کامرس اینڈ انڈسٹری  نے کھادی ولیج انڈسٹری کارپوریشن، ڈاکٹر بابا صاحب امبیڈکر تکنیکی یونیورسٹی اور بینک آف بڑودہ کے تعاون سے جون 2020 میں سمندری طوفان نِسگر سے متاثر دیہی عوام کے لیے راحتی کام انجام دینے کے علاوہ، امباڈاوے گاؤں کو آتم نربھر بنانے کے لیے مختلف پہل قدمیاں انجام دیں۔ انہوں نے اعتماد ظاہر کرتے ہوئے کہا کہ مواضعات میں چھوٹی صنعتوں کو فروغ دے کر لوگوں کو آتم نربھر بنانے کی یہ اجتماعی کوشش انقلابی ثابت ہوگی اور گاؤں کے لوگوں کی زندگی میں کافی تبدیلی رونما ہوگی۔ انہوں نے کہا کہ بھارت کے دیگر حصوں میں دیہی علاقوں میں بھی اسی طرح کی ترقی اور آتم نربھرتا کو فروغ حاصل ہونا چاہئے۔ جب ہمارے مواضعات آتم نربھر ہوں گے تبھی آتم نربھر بھارت بنانے کا عزم حقیقی معنوں میں مکمل ہوگا۔
صدر جمہوریہ نے کہا کہ بابا صاحب ازخودروزگار کے حامی تھے۔ انہوں نے اسٹاک اور شیئروں کے کاروبار میں مشیر کے طور پر کام کرنے کے لیے ایک فرم قائم کی تھی۔ انہوں نے 1942 میں وائسرائے لن لتھگو کو ایک میمورنڈم سونپا تھا، جس میں سی پی ڈبلیو ڈی کے ٹینڈرس میں محرومین کی حصہ داری کا مطالبہ کیا تھا۔اپنی وسیع سماجی اور سیاسی ذمہ داریوں کی وجہ سے، بابا صاحب اپنی صنعت کارانہ صلاحیت کے لیے وقت نہ دے سکے۔ بابا صاحب کے ذریعہ تیار کیے گئے آئین میں ہر طبقے کے نوجوانوں کو ہر شعبے میں مواقع دستیاب ہیں۔
وزارت خزانہ
مزید چار ریاستوں نے کاروبار میں آسانی کی اصلاحات مکمل کرلیں:5034 کروڑ روپے کے اضافی قرضوں کی اجازت ملی
اب تک بارہ ریاستوں نے کاروبار میں آسانی کی اصلاحات پر عمل درآمد کیا ہے اور 28 ہزار 183 کروڑ کے اضافی قرضوں کی اجازت حاصل کی ہے
نئی 7 فروری 2021:مزید چار ریاستوں –آسام ،ہریانہ، ہماچل پردیش اور پنجاب وزارت خزانہ کے اخراجات کے محکمے کی جانب سے لائی گی کاروبار میں آسانی کی اصلاحات نافذ کی ہیں۔ اس طرح یہ ریاستیں اضافی مالی وسائل اکٹھا کرنے کی مجاز ہوگئی ہیں اور انھیں اوپن مارکٹنگ قرضوں کے ذریعہ اضافی پانچ ہزار 34 کروڑ لینے کی اجازت مل گئی ہے۔
یہ چار ریاستیں ہیں۔ آسام، ہریانہ، ہماچل پردیش اور پنجاب۔ اس طرح کاروبار میں آسانی سے متعلق اصلاحت نافذ کرنے والی ریاستوں کی تعداد بارہ ہوگئی ہے۔ اس سے قبل آندھراپردیش ، کرناٹک، مدھیہ پردیش، اڑیشہ ،راجستھان تمل ناڈو اور تلنگانہ نے بھی ان اصلاحات کی تکمیل کی اطلاع دی تھی۔
اصلاحات کے نفاذ کی تکمیل پر ان ریاستوں کو 28 ہزار 183 کروڑ روپے کے اضافی قرضے لینے کی اجازت دی گئی ہے۔ ہر ریاست کو اضافی قرضے لینے کے لئے منظور شدہ رقومات کی تفصیل حسب ذیل ہے۔
|
|
شمارہ نمبر
|
|
ریاست
|
|
رقم 
|
|
1.
|
|
آندھراپردیش
|
|
2525
|
|
2.
|
|
آسام
|
|
934
|
|
3.
|
|
ہریانہ
|
|
2146
|
|
4.
|
|
ہماچل پردیش
|
|
438
|
|
5.
|
|
کرناٹک
|
|
4509
|
|
6.
|
|
کیرالہ
|
|
2261
|
|
7.
|
|
مدھیہ پردیش
|
|
2373
|
|
8.
|
|
اڑیشہ
|
|
1429
|
|
9.
|
|
پنجاب
|
|
1516
|
|
10.
|
|
راجستھان
|
|
2731
|
|
11.
|
|
تمل ناڈو
|
|
4813
|
|
12.
|
|
تلنگانہ
|
|
2508
کاروبار میں آسانی ملک میں سرمایہ کار کے لئے سازگار ماحول کا ایک اہم اشارہ ہے۔ معیشت کی مستقبل میں تیز رفتار ترقی کی جاسکے گی۔ حکومت ہند نے مئی 2020 میں ریاستوں کو اضافی قرضے لینے کی منظوری کو ان ریاستوں سے منسلک کردیا جنھوں نے کاروبار میں آسانی کی اصلاحات نافذ کی ہیں۔ اس زمرے میں یہ اصلاحات شامل ہیں۔
- ضلع کی سطح کے بزنس ریفارم ایکشن پلان کے پہلے تخمینے کی تکمیل
- مختلف قوانین کے تحت بزنس کے رجسٹریشن منظوری لائسنس کی تجدید کی شرط کو ختم کرنا
- ایکٹ کے تحت کمپیوٹر ائزڈ سنٹرل اچانک معائنے کرنا جس میں انسپکٹروں کو مرکزی طور پر الاٹ کیا جاتا ہے۔ بزنس کے مالک کو معائنے کے لئے پیشگی اطلاع دی جاتی ہے اور معائنے کی رپورٹ 48 گھنٹے کے اندر دینی ہوتی ہے۔
کووڈ-19 عالمی وبا کے سبب سامنے آئے آزمائشی حالات سے نمٹنے کے لئے وسائل کی ضرورتوں کے پیش نظر حکومت ہند نے سترہ مئی 2020 کو ریاستوں کو قرضے لینے کی حد میں ان کی GSDPکے دو فی صدی کا اضافہ کردیا۔ اس کا نصف حصہ ریاستوں کے ذریعہ شہریوں پر مرکوز اصلاحات سے منسلک تھا۔
اب تک 17 ریاستیں چار اصلاحات میں سے کم از کم ایک اصلاح نافذ کرچکی ہیں اور اصلاحات سے منسلک قرضے حاصل کرنے کی اجازت انہیں مل گئی ہے۔ ان میں سے بارہ ریاستوں نے ایک ملک ایک راشن کارڈ نظام پر عملدرآمد کیا ہے، 12 ریاستوں نے کاروبار میں آسانی سے متعلق اصلاحات کی ہیں5 ریاستوں نے بلدیاتی اصلاحات کی ہیں اور دو ریاستوں نے بجلی کے شعبے میں اصلاحات نافذ کی ہیں۔ اصلاحات سے منسلک اضافی قرضوں کی اجازت کے ضمن میں اب تک ریاستوں کی مذکورہ رقم 74 ہزار 773 کروڑ ہیں۔
بھارت کا مسابقتی کمیشن
سی سی آئی نے آئی ڈی بی آئی ایسیٹ مینجمنٹ لمیٹیڈ سے آئی ڈی بی آئی ایم ایف کی اسکیموں پر ایل آئی سی موچوئل فنڈ ایسیٹ مینجمنٹ لمیٹیڈ کے انتظامی حقوق کے حصول کے امتزاج کی منظوری دی
مسابقتی کمیشن آف انڈیا  نے ایل آئی سی موچوئل فنڈ ایسیٹ مینجمنٹ لمیٹیڈ کے آئی ڈی بی آئی ایسیٹ مینجمنٹ لمیٹیڈ سے آئی ڈی بی آئی ایم ایف کی اسکیموں پر انتظامی حقوق کے حصول پر مشتمل مجوزہ امتزاج کی منظوری دی ہے۔
مجوزہ مجموعہ میں درج ذیل شامل ہیں:
- ایل آئی سی موچوئل فنڈ ایسیٹ مینجمنٹ لمیٹیڈ  کا آئی ڈی بی آئی موچوئل فنڈ  کی اسکیموں کے انتظام کے حقوق کا آئی ڈی بی آئی ایسیٹ مینجمنٹ لمیٹیڈ  سے حصول؛
- ایل آئی سی موچوئل فنڈ ٹرسٹی پرائیویٹ لمیٹڈ آئی ڈی بی آئی ایم ایف کا  ٹرسٹی کمپنی لمیٹیڈ  سے آئی ڈی بی آئی ایم ایف کی اسکیموں کے ٹرسٹی شپ کے حقوق کا حصول؛
- اس کے نتیجے میں، آئی ڈی بی آئی ایم ایف کی اسکیمیں ایل آئی سی موچوئل فنڈ  کا حصہ بنیں گی ، جس میں ایل آئی سی اے ایم سی آئی ڈی بی آئی ایم ایف کی اسکیموں کے لئے اثاثہ مینجمنٹ کمپنی کے طور پر کام کرے گا اور ایل آئی سی ٹی سی آئی ڈی بی آئی ایم ایف کی اسکیموں کی ٹرسٹی کمپنی کے طور پر کام کرے گا۔ اور
- مندرجہ بالا پیراگراف [ اے – سی ] میں بیان کردہ اقدامات پر غور کرنے کے ایک حصے کے طور پر، یکمشت رقم کے علاوہ، آئی ڈی بی آئی اے ایم سی ایل آئی سی اے ایم سی میں کچھ غیر کنٹرولنگ شیئر ہولڈنگ بھی حاصل کرے گا۔
مسابقتی کمیشن آف انڈیا  نے ایل آئی سی موچوئل فنڈ ایسیٹ مینجمنٹ لمیٹیڈ کے آئی ڈی بی آئی ایسیٹ مینجمنٹ لمیٹیڈ سے آئی ڈی بی آئی ایم ایف کی اسکیموں پر انتظامی حقوق کے حصول پر مشتمل مجوزہ امتزاج کی منظوری دی ہے ۔
مجوزہ مجموعہ میں درج ذیل شامل ہیں:
ایل آئی سی موچوئل فنڈ ایسیٹ مینجمنٹ لمیٹیڈ  کا آئی ڈی بی آئی موچوئل فنڈ  کی اسکیموں کے انتظام کے حقوق کا آئی ڈی بی آئی ایسیٹ مینجمنٹ لمیٹیڈ  سے حصول؛
ایل آئی سی موچوئل فنڈ ٹرسٹی پرائیویٹ لمیٹیڈ  کا آئی ڈی بی آئی ایم ایف ٹرسٹی کمپنی لمیٹیڈ  سے آئی ڈی بی آئی ایم ایف کی اسکیموں کے ٹرسٹی شپ کے حقوق کا حصول؛
اس کے نتیجے میں، آئی ڈی بی آئی ایم ایف کی اسکیمیں ایل آئی سی موچوئل فنڈ  کا حصہ بنیں گی ، جس میں ایل آئی سی اے ایم سی آئی ڈی بی ایم ایف کی اسکیموں کے لئے اثاثہ مینجمنٹ کمپنی کے طور پر کام کرے گا اور ایل آئی سی ٹی سی آئی ڈی بی آئی ایم ایف کی اسکیموں کی ٹرسٹی کمپنی کے طور پر کام کرے گا۔ اور
مندرجہ بالا پیراگراف [ اے - سی ] میں بیان کردہ اقدامات پر غور کرنے کے ایک حصے کے طور پر، یکمشت رقم کے علاوہ، آئی ڈی بی آئی اے ایم سی ایل آئی سی اے ایم سی میں کچھ غیر کنٹرولنگ شیئر ہولڈنگ بھی حاصل کرے گا۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 3140
(Visitor Counter : 77
نائب صدر جمہوریہ ہند کا سکریٹریٹ
نائب صدرجمہوریہ نے سنگیت ناٹک اکیڈمی امرت ایوارڈ سے نوازا
نائب صدر جمہوریہ نے میڈیا سے ہمارے ثقافتی ورثے کو شناخت کرنے اور ہمارے باصلاحیت فنکاروں کو بڑھاوا دینے پر اصرار کیا
نائب صدر جمہوریہ نے ممتاز شخصیات کی حصول یابیوں کو تسلیم کرنے میں تاریخی عدم یکسانیت پر روشنی ڈالی
جناب دھنکھڑ نے کہا کہ ہندوستان 2047 میں عالمی پلیٹ فارم پر اپنے عروج پر پہنچے گا
نائب صدر جمہوریہ نے جی- 20 سربراہی اجلاس کے دوران عالمی سطح پر ہندوستانی ثقافت کے شاندار نمائش کی ستائش کی
نائب صدر جمہوریہ جناب جگدیپ دھنکھڑ نے آج ہندوستان کے 5000 سال پر محیط ہندوستان کے شاندار ثقافتی ورثے کو فروغ دینے کی ضرورت پر زور دیا۔ انہوں نے میڈیا پر زور دیا کہ وہ ہمارے ثقافتی ورثے کو پہچانیں اور اپنے فنکاروں کی حفاظت، حمایت اور منظم انداز میں پرورش کرنے کی ضرورت کا اظہار کیا۔
آج نئی دہلی کے وگیان بھون میں سنگیت ناٹک اکیڈمی امرت ایوارڈز سے نوازنے کے بعد ایک اجتماع سے خطاب کرتے ہوئے نائب صدر جمہوریہ نے ان لوگوں کو اعزاز دینے پر اپنی خوشی کا اظہار کیا، جن کے تعاون نے ملک کے ثقافتی ورثے اور افتخار کو برقرار رکھا ہے۔
آج اعزاز سے نوازے گئے 75 سال سے زیادہ عمر کے تمام افراد کے تئیں اپنی گہری ستائش کا اظہار کرتے ہوئے، جناب دھنکھڑ نے ان ممتاز شخصیات کی حصول یابیوں کو تسلیم کرنے میں تاریخی عدم یکسانیت پر روشنی ڈالی۔ کئی گمنام ہیروز کا ذکر کرتے ہوئے جن کے تعاون کو حال کے برسوں میں پدم ایوارڈ کے توسط سے تسلیم کیا گیا ہے، انہوں نے ایسے افراد کے لئے ایوارڈز کی وسیع عوامی رضامندی کا ذکر کیا۔
تجربہ کار فنکاروں کو ہمارے ثقافتی ورثے کے حقیقی محافظ اور معمار بتاتے ہوئے، جناب دھنکھڑ نے کہا کہ ان کے غیر معمولی تعاون کو پہلے ہی تسلیم کیا جانا چاہیے تھا۔ انہوں نے جی- 20 سربراہی اجلاس کے دوران عالمی سطح پر ہندوستانی ثقافت کی شاندار نمائش کی بھی ستائش کی، اور اس اعتماد کا اظہار کیا کہ صحیح قیادت کے ساتھ، ہندوستان 2047 میں عالمی سطح پر اپنے عروج پر پہنچ جائے گا۔
جسٹس انصاریہ کے فیصلے کا حوالہ دیتے ہوئے، نائب صدر جمہوریہ نے ایک فوجی اور ایک پروفیسر کے درمیان ہونے والی بات چیت کا ذکر کیا اور اجاگر کیا کہ یہ لوگ جنہیں آج اعزاز سے نوازا گیا ہے وہ ہماری ثقافتی ورثے کے حقیقی محافظ ہیں۔
قانون و انصاف کے وزیر جناب ارجن رام میگھوال، وزیر مملکت برائے خارجہ امور محترمہ میناکشی لیکھی، خارجہ امور اور ثقافت کی وزیر مملکت ڈاکٹر سندھیا پوریچا، سنگیت ناٹک اکادمی کی چیئرمین اور وزارت ثقافت کے سینئر افسران، ملک بھر سے آئے ہوئے ممتاز فنکار اور دیگر اہم شخصیتیں اس موقع پر موجود تھیں ۔
نائب صدر جمہوریہ کے خطاب کا مکمل متن:
https://pib.gov.in/PressReleasePage.aspx?PRID=1957973
وزیراعظم کا دفتر
وزیر اعظم نے راشٹریہ بال پُرسکار 2020 پانے والوں سے بات چیت کی
نئی دہلی ، 42؍جنوری2020: وزیر اعظم جناب نریندر مودی نے آج راشٹریہ بال پُرسکار پانے والوں سے یہاں بات چیت کی۔یہ ایوارڈ صدر جمہوریہ نے 22 جنوری 2020ء کو دیئے تھے۔ایوارڈ پانے والے یوم جمہوریہ کی پریڈ میں بھی شرکت کریں گے۔
49 ایوارد یافتگان کا تعلق بھارت کی مختلف ریاستوں سے ہے۔ ان میں جموں و کشمیر ، منی پور اور ار وناچل پردیش کا ایک ایک ایوارڈ یافتہ بھی شامل ہے۔ان بچوں نے آرٹ اور کلچر ، اختراع، تعلیم، سماجی خدمت، کھیل کود اور بہادری کے میدان میں یہ ایوارڈ حاصل کئے ہیں۔ بھارت سرکار بچوں کو قومی تعمیر میں ایک اہم ساتھی کے طورپر تسلیم کرتی ہے۔اس سلسلے میں حکومت ہر سال یہ ایوارڈ دیتی ہے،تاکہ اختراع ، تعلیم ، کامیابیوں، سماجی خدمت، آرٹ اور کلچر ، کھیل کود ، بہادری کے میدانوں میں ہمارے بچوں کی مثالی کامیابیوں کو تسلیم کیا گیا۔
مختلف میدانوں میں بچوں کی شاندار کامیابیوں کی تعریف کرتے ہوئے وزیر اعظم ان کی طرف سے اتنی چھوٹی عمر میں کئے گئے کام کو حیرت انگیزقرار دیا ۔ انہوں نے کہا ‘‘مجھے اس طریقے پر بڑا فخر ہے، جس پر چل کر آپ سماج اور قوم کی تئیں اپنی ذمہ داریوں کو پورا کررہے ہیں۔ جب میں آپ جیسے جوانوں کی بہادری اور کامیابیوں کی کہانیاں سنتا ہوں، تو مجھے اور زیادہ توانائی ملتی ہے اور مزید محنت سے کام کرنے کی ترغیب ملتی ہے۔’’
وزیر اعظم نے ایوارڈ پانے والے بچوں سے کہا کہ وہ زمینی حقائق کا خیال کرتے ہوئے اور زیادہ محنت سے کام کریں۔‘‘یہ اعتراف آپ کے لئے اور زیادہ کامیابی حاصل کرنے کی شروعات ہونی چاہئے اور آپ کو یہ احساس ہونا چاہئے کہ یہ اپنے آپ میں کسی کام کی تکمیل نہیں ہے۔اس طرح کے ایوارڈ آپ کے ہمجولیوں اور دوسرے بچوں کے کامیابیاں حاصل کرنے کی ترغیب دیں گے۔’’